REPUBLIKA HRVATSKA

VARAŽDINSKA ŽUPANIJA

GRAD VARAŽDIN

**VII. OSNOVNA ŠKOLA VARAŽDIN**

**ŠKOLSKI ODBOR**

KLASA: 372-02/23-01/1

URBROJ: 2186-91-01-23-1

Donji Kućan, 9. siječnja 2023.

Na temelju Zakona o zakupu i kupoprodaji poslovnog prostora (Narodne novine“ 125/11, 64/15, i 112/18), Pravilnika o uvjetima, kriterijima i postupku davanja u zakup sportskih dvorana, prostora i opreme osnovnih škola i Pravilnika o izmjenama Pravilnika o uvjetima, kriterijima i postupku davanja u zakup sportskih dvorana, prostora i opreme osnovnih škola (Službeni vjesnik Grada Varaždina br. 7/21, 13/22 ), Školski odbor VII. osnovne škole Varaždin objavljuje

**J A V N I N A T J E Č A J**

**za davanje u zakup školske sportske dvorane**

Predmet javnog natječaja je prikupljanje ponuda za davanje u zakup sportske dvorane veličine 727 m2 s popratnim sadržajem ( svlačionice, sanitarni prostor) u svrhu odvijanja sportskih treninga mlađih uzrasnih kategorija sportskih udruga Grada Varaždina, za potrebe sportskih klubova osoba s invaliditetom, za odvijanje sportskih i rekreativnih aktivnosti.

Prostor se daje u zakup na određeno vrijeme, u školskoj godini 2022./2023. godine – radnim nastavnim danima od ponedjeljka do petka u vremenu od 17,00 do 20,30 sati u razdoblju do 21. lipnja 2023. godine.

Najniža cijena zakupa po jednom satu, 60 minuta je 32 eura.

Iznimno, za mlađe uzrasne kategorije sportskih udruga Grada Varaždina koje su članice Zajednice sportskih udruga Grada Varaždina i sportskih klubova osoba s invaliditetom cijena zakupa sportske dvorane iznosi 13,00 eura po satu.

Neće se razmatrati slijedeće ponude:

* ponude zaprimljene nakon isteka roka za podnošenje ponuda naznačenog u javnom natječaju,
* ponude koje nisu u skladu s uvjetima javnog natječaja,
* nepotpune ponude (koje ne sadrže dokumente i podatke sukladno javnom pozivu),
* ponude ranijeg zakupnika koji sudjeluje u natječaju, a koji nije podmirio svoje ugovorne obveze po prethodnom zakupu prostora.

Uz ponudu u kojoj se navodi prijedlog satnice ponuditelja je dužan dostaviti slijedeću dokumentaciju:

* preslika osobne iskaznice (za fizičke osobe koje predstavljaju grupu građana i fizičke osobe koje imaju registrirani obrt ili obavljaju samostalnu profesionalnu djelatnost),
* presliku izvatka iz odgovarajućeg registra ne starijeg od 30 dana od dana objave javnog natječaja (sudski - obrtni registar ili odgovarajući upisnik),
* za mlađe uzrasne kategorije sportskih udruga Grada Varaždina, potrebno je dostaviti i potvrdu da su članice Zajednice sportskih udruga Grada Varaždina, ne stariju od 30 dana od dana objave javnog natječaja.

Dostavom ponude na natječaj svi ponuditelji dali su privolu VII. osnovnoj školi Varaždin za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.

**Rok za dostavu ponuda je 16. siječnja 2023. godine.**

Prijave se dostavljaju poštom ili osobno na adresu:

VII. osnovna škola Varaždin, Varaždinska 131, Donji Kućan, 42000 Varaždin

s naznakom: „PONUDA ZA ZAKUP SPORTSKE DVORANE - NE OTVARATI“

Ponude se ne otvaraju javno.

VII. osnovna škola Varaždin može poništiti natječaj u bilo koje vrijeme prije zaključenja ugovora o zakupu sportske dvorane.

Predsjednik Školskog odbora:

Nikola Sedlar